Boek: God, waarom lyk die wêreld so? | Maroela Media
"Dit was so bestem." "God het dit met 'n doel toegelaat." Vir die ontelbare mense wat al diep seergekry het, bied hierdie clichés lankal nie meer 'n troos nie, sê Adrio König.
In God, waarom lyk die wêreld so? help hy lesers om God se almag, goedheid en liefde te verstaan te midde van al die "waaroms" om ons. Die boek kyk na vrae wat Christene gewoonlik te bang is om hardop te vra, soos: "Hoe moet ons verstaan dat God in beheer is as die wêreld só lyk?"
Die eerste hoofstuk bevat ook verskeie ware verhale van mense wat van die geskiedenis se grootste gruwels beleef het. Dit bied 'n agtergrond waarteen die res van die boek gelees kan word.
God, waarom lyk die wêreld so? sal vir lesers lig bring te midde van groot seer en verwarring.
Adrio König se grootste belangstelling is die Bybel self. Hy was 40 jaar betrokke by Unisa en het die voorreg gehad om met teoloë uit baie ander kerke saam te werk. Dit het in hom 'n ruimheid geskep vir ander se oortuigings. Adrio is getroud met Hermien. Hulle het drie kinders, Mari, Carina en Friedrich en vyf kleinkinders, Guillaume, Helet, Wiets, Ilani en Joy. En almal dien die Here.
Die wereld lyk so omdat on in Sodom en Gommora woon. Mense het God vergeet. Indien ons almal weer na morele waardes en God terugkeer, sal dit verander.